ועדת הכספים, כנסת 25, פרוטוקול מספר 193, 2023-07-12 00:00

משה גפני: בוקר טוב

משה גפני:  אני מתכבד לפתוח את ישיבת ועדת הכספים

משה גפני:  אנחנו מתחילים בשתי הפניות שאתמול לא עשינו מכיוון שהלשכה המשפטית אמרה שצריך יומיים שלמים, אנחנו מבקשים לדון בהן היום

משה גפני:  המשרד לביטחון פנים, בקשה מספר - - -     

חמד עמאר: אתה מביא את זה היום?     

משה גפני: היום

משה גפני:  מתי?     

חמד עמאר: אמרת אחרי הפגרה

משה גפני: זה היה אתמול כי היא אמרה לי שצריך יומיים שלמים, אז אמרתי, תעבירו למחר

תמר בנתורה: לפי הנוהל

משה גפני: זה עודפים

ינון אזולאי: חמד, האמת, בגלל שאתמול לא היית הוא אמר, בואו נתעכב כדי שחמד יהיה, יש לו כמה שאלות בעניין הזה

חמד עמאר: שאלות מאוד חשובות

משה סולומון: גם מדובר במשרד אחר

משה סולומון:  זה המשרד לביטחון לאומי, לא ביטחון פנים

חמד עמאר: אתה מצביע איתנו, מה אתה מדבר

משה סולומון: אני איתכם

חמד עמאר: אתה אמרת שאתה מצביע איתנו

חמד עמאר:  אתה נגד, לא? למה אתה נגד השר שלך?      

משה גפני: פנייה 07001

משה גפני:  מי מציג את הנושא?     

עידו חי: עידו חי, אגף תקציבים, משרד האוצר

עידו חי:  הפנייה נועדה להעברת עודפים משנת תקציב 22' לשימוש בשנת 23', בסך של 739

עידו חי: 663 מיליון שקלים

עידו חי:  מדובר בעודפים, תשלומי סוף שנה של גופי המשרד לביטחון פנים, המשרד עצמו, משטרה, שב"ס

עידו חי:  מדובר בתפעול שוטף של המשרד ושל הגופים, פרויקטי רכש וטכנולוגיה

חמד עמאר: אתה יכול להיכנס לעומק הדברים, לקרוא לנו כל מה שיש בכל העברה והעברה?      

עידו חי: אפשר בהחלט

חמד עמאר: יש לנו 190 מיליון שקלים למטה

חמד עמאר:  מה זה? למה למטה 190 מיליון שקלים? אנחנו כבר חצי שנה אחרי התחלת 23'

עידו חי: נכון

עידו חי:  יש כאן את נציגי המשרד

ולדימיר בליאק: לפני כן, אפשר רק לסיים?     

משה גפני: תאפשר לו להסביר

משה גפני:  בבקשה, תסביר ואחרי כן ישאלו אותך שאלות, אם יהיו

ינון אזולאי: רק תיקח בחשבון שחמד בחור יסודי

משה גפני: לא חייבים הכול הכול

משה גפני:  אפשר חלק

חמד עמאר: אנחנו חייבים להבין

חמד עמאר:  אנחנו מעבירים כאן כמעט מיליארד שקלים עודפים משנת 22', כאשר אנחנו באמצע 23'

חמד עמאר:  למה כל הכסף הזה נשאר ורק עכשיו אנחנו מעבירים אותו?     

אימאן ח'טיב יאסין: ובינתיים מתלוננים שאין כסף במשרד ולא יכולים לטפל בדברים

חמד עמאר: לא

חמד עמאר:  מה שקורה במגזר הערבי זה תוכנית מובנית

משה גפני: רבותיי, אבל הוא עוד לא התחיל

ולדימיר בליאק: להיפך

ולדימיר בליאק:  הוא מדבר על 9 מיליארד שקל שאין, אבל לא משנה

משה גפני: בבקשה

עידו חי: אני אפנה תיכף את המיקרופון לנציגי המשרד שיוכלו להסביר הרבה יותר בפירוט, אבל בגדול, יש כאן תוכנית 075002, שזה קניות של מטה המשרד

עידו חי:  מדובר בכ-128 מיליוני שקלים, רובם ככולם - - -     

חמד עמאר: ה-190 קודם, שזה שכר

עידו חי: זה 190 אלפי שקלים

עידו חי:  זה לא 190 מיליון

עידו חי:  זה 190,000 בתוכנית השכר

ינון אזולאי: על זה אין שאלות

ינון אזולאי:  תעבור

ולדימיר בליאק: לא נכון

חמד עמאר: ניתן לו 190,000 ושיעזוב

ולדימיר בליאק: זה לא נכון

ולדימיר בליאק:  מי אמר ש-190,000 זה לא כסף?      

אימאן ח'טיב יאסין: נמשיך

אימאן ח'טיב יאסין:  מה זה הקניות?     

עידו חי: מטה המשרד לביטחון לאומי – 128 מיליון שקלים

עידו חי:  התחייבויות חוצות שנה, רכש תפעולי, פרויקטי רכש של המשרד – ושוב, המשרד עצמו יוכל להציג יותר בפירוט

עידו חי:  מעבר לזה יש את המשך העודפים המחויבים של הגופים השונים

עידו חי:       תוכנית 076002 – קניות של רשות הכבאות, כ-87 מיליוני שקלים

עידו חי:  תשלומים חוצי שנה, בעיקר תשלומי סוף שנה, כשההתחייבויות מוקמות בסוף השנה התקציבית והתשלום בפועל מתבצע בשנה העוקבת

עידו חי:      תוכנית 077002 – קניות של שירות בתי הסוהר

עידו חי:  מדובר בעיקר בפרויקטים טכנולוגיים של שירות בתי הסוהר, אלה פרויקטים ארוכי טווח וארוכי שנים, מן הסתם התשלומים לא מבוצעים באותה שנה

עידו חי:      לאחר מכן יש את משטרת ישראל, תוכנית 078002, הקניות של המשטרה, כ-160 מיליוני שקלים, גם התחייבויות חוצות שנה של רכש ותפעול ויש גם הוצאות לטובת התמודדות עם נגיף הקורונה מאותם כספים של החלטת הממשלה משנת 2020

משה גפני: תודה רבה

משה גפני:  שאלות

אימאן ח'טיב יאסין: רוצים לשמוע את הפירוט לגבי התקציב, לגבי הסכומים

אימאן ח'טיב יאסין:  הוא אמר שהוא ייתן פירוט לגבי הסכומים

עידו חי: אלה בעיקרון הסכומים, בגדול

עידו חי:  אם יש שאלות ספציפיות

אימאן ח'טיב יאסין: אמרת שהנציג יפרט

ליאור נוריאל: בשמחה

ליאור נוריאל:  ליאור נוריאל, סגן ראש אגף תקציבים במשרד לביטחון לאומי

ליאור נוריאל:  אם אפשר למקד את השאלה

חמד עמאר: אני אמקד את השאלה

חמד עמאר:  כאן יש קניות משרד מטה

חמד עמאר:  המטה אחראי על הקניות או המשטרה בעצמה אחראית על הקניות שלה? איזה קניות של המטה למשרד לביטחון פנים?     

ליאור נוריאל: בתוכנית - - -     

חמד עמאר: לא, לא

חמד עמאר:  אני חושב שצריך לדחות עד שיתקנו את זה

חמד עמאר:  אנחנו מעבירים למשרד לביטחון פנים שלא קיים

ליאור נוריאל: מדובר במשרד לביטחון לאומי

חמד עמאר: אתם מביאים לנו הפניה שלא קיימת, היועצת המשפטית

משה גפני: נבדוק את זה אחרי זה משפטית

ולדימיר בליאק: איך זה עובד באמת משפטית?     

חמד עמאר: אני בודק את זה עם היועצת המשפטית

חמד עמאר:  כבר לא קיים משרד לביטחון פנים

משה גפני: אתה עד היום מצביע, ואתה הבאת בתור שר במשרד האוצר לגבי משרד המדע ומשרד הרווחה ומשרד הטכנולוגיה

חמד עמאר: אני עשיתי טעויות, בשביל זה אני רוצה לתקן את הטעויות שאנחנו עשינו וגם משרד לביטחון פנים

משה גפני: למה לא שינו את השם - - -     

חמד עמאר: אני שואל את היועצת המשפטית, אדוני היושב-ראש

משה גפני: בבקשה

חמד עמאר: האם מבחינה חוקית אני יכול להעביר ממשרד לא קיים? המשרד לביטחון פנים לא קיים

יצחק פינדרוס: צריך 24 שעות עד שהיועצת המשפטית תענה

חמד עמאר: אז נקפיא את ההעברה עד שהיא תענה לנו

תמר בנתורה: אני אבקש מהאוצר להסביר האם מדובר באותם סעיפים, באותם מספרי סעיפים ומספרי תוכניות

עידו חי: מדובר באותם מספרי סעיפים

עידו חי:  סעיף 07 תקצב תמיד את המשרד לביטחון פנים והמשרד לביטחון לאומי

חמד עמאר: אז תתקנו את השם, אנחנו מתבלבלים

חמד עמאר:  עד שהצלחנו להפנים את השם משרד לביטחון פנים - -      

משה גפני: נסתיימה השאלה הזאת, חמד

חמד עמאר: - - אנחנו עכשיו צריכים להפנים את המשרד לביטחון לאומי

משה גפני: חמד, איך צחקת עליי כששאלתי על הרבה משרדים שהיו שמות אחרים, צחקת, אמרת איך אתה שואל שאלות כאלה

ולדימיר בליאק: יש פה גם כסף למשרד המופלא לשוויון חברתי

חמד עמאר: ואתה תגיד לי אותו דבר, איך אתה שואל שאלות כאלה

משה גפני: זה לא אותו דבר

חמד עמאר: ואז אני אענה לך למה אני שואל שאלות כאלה

ולדימיר בליאק: זה לא אותו דבר

ולדימיר בליאק:  זה זמנים אחרים ואנשים אחרים

משה גפני: הלאה

משה גפני:  עוד שאלות?     

ולדימיר בליאק: בטח שיש לי שאלות

משה גפני: אוקיי

משה גפני:  תשאל

ולדימיר בליאק: לגבי התוכנית הראשונה

חמד עמאר: גפני, שתדע, אני מדבר בשמו

חמד עמאר:  הוא לא רוצה לשאול אותך כי אתם מאותה מפלגה, אז הוא מעביר את השאלות דרכי

משה גפני: בסדר

ינון אזולאי: ברוכים הבאים, רק תדעו שאין פה מחאה

ינון אזולאי:  הכול בסדר, חבר'ה

קריאות: - - -     

ינון אזולאי: מתי הסוסים נכנסים, אני רוצה לדעת

ולדימיר בליאק: אני עדיין יכול לשאול?     

משה גפני: אתה שואל

ולדימיר בליאק: אני אופוזיציה, לא יודע

חמד עמאר: אתם הגעתם לכאן בכוונה בשביל שאנחנו לא נוכל לבצע העברות?      

משה גפני: חמד, אומנם אנחנו עוסקים בתקציב המשרד לביטחון פנים

קריאה: לאומי

משה גפני: ועל שכר השוטרים ועל הנושא הזה, אבל אתה יכול לשאול מה שאתה רוצה, רק אם אפשר בקצרה

ולדימיר בליאק: אני קודם כול רוצה לברך את שוטרי משטרת ישראל ולציין שיש לנו חסינות, לי ולחמד

ינון אזולאי: אבל אנחנו יכולים להוציא אותם אם אתם רוצים

ולדימיר בליאק: לגבי התוכנית הראשונה, האגף לרישוי כלי ירייה

ולדימיר בליאק:  כמה משרות יש באגף?      

משה גפני: איזה אגף?     

ולדימיר בליאק: אגף לרישוי כלי ירייה

ולדימיר בליאק:  כמה משרות? השר דיבר לאחרונה על האצת פעילות האגף, אז כמה רישיונות ניתנו מתחילת השנה?      לגבי התוכנית השנייה, 075002, מה העלות התקציבית של הפקחים שהמשרד משתתף בה?      לא הבנתי מה זה אזורי חץ

דב יוסף: אזורי חיץ

חמד עמאר: אני אשאל על אותם שני סעיפים שאלות אחרות

חמד עמאר:  מה שאני הבנתי, גם השר, שהוא רוצה לחלק 200,000 רישיונות אקדח

חמד עמאר:  האם המטה שקיים היום יכול לעמוד בקצב להוציא היתרים לאנשים לקנות אקדחים, 200,000? זה מה שהוא אמר, אני שמעתי אותו בעצמו אומר את זה

משה גפני: תרשום בבקשה את השאלות

חמד עמאר: האם ה-190,000, זה יכול לתת לכם את כוח האדם המספיק לאותו אגף רישוי נשק, או לא יכול לתת לכם?      

אימאן ח'טיב יאסין: השאלה העיקרית היא בשביל מה 200,000 כלי נשק

עידו חי: אני רק אציין שמדובר בעודפים מחויבים לשנת 22'

חמד עמאר: אני רוצה לדעת מה התקציב שהיה בשנת 22' לאותו אגף וכמה התקציב מיועד ל-23' בשביל לדעת אם אנחנו עומדים בציפיות של השר או שאנחנו לא עומדים בציפיות של השר

חמד עמאר:       שאלה שנייה – שלא נחזור על אותם סעיפים – לגבי טייסת הכיבוי

חמד עמאר:  אם אני יכול לקבל פירוט על טייסת הכיבוי

חמד עמאר:  אנחנו יודעים מה היה באסון הכרמל, דווקא הייתי שם והיה השר לביטחון פנים אז אהרונוביץ', מאז התחילו לחשוב לבנות את זה

חמד עמאר:  כמה מטוסים יש לנו ומה העלות של אחזקת הטייסת לכיבוי?     

ולדימיר בליאק: הסופרטנקר

משה גפני: תודה רבה

משה גפני:  אימאן, בבקשה

אימאן ח'טיב יאסין: רציתי לשאול לגבי הרישיונות

אימאן ח'טיב יאסין:  אנחנו מדברים על 200,000 רישיונות לכלי ירייה

אימאן ח'טיב יאסין:  מה המטרה? למה השימוש של 200,000 כלי ירייה?     

חמד עמאר: שהאזרחים, יהיו להם אקדחים

חמד עמאר:  אני הייתי בדיון, שהאזרחים, יהיו להם אקדחים

חמד עמאר:  אני ביקשתי את הדיון כי אמרתי שהמשטרה צריכה לשמור על האזרח, לא האזרח צריך לשמור על האזרח

משה גפני: תודה רבה

משה גפני:  רשמתם את השאלה של אימאן ח'טיב יאסין? ולדימיר

ולדימיר בליאק: לגבי סעיף 5, תוכנית 076002, כמה תחנות כיבוי הוקמו במגזר הערבי? היכן הן הוקמו וכמה עוד חסרות?      השאלה הבאה לגבי סעיף 7, תוכנית 077002, האם מדובר פה בהכשרה של הסוהרים ואיזה תוכניות תעסוקה ושיקום לאסירים קיימות היום?      דיברתם על פרויקטים טכנולוגיים, אני אשמח שתפרטו

ולדימיר בליאק:       השאלה האחרונה לגבי תוכנית 078003, סעיף 10

ולדימיר בליאק:  רציתי לדעת האם הרשויות המקומיות הן לא אלה שבעצם מממנות אבטחה של מוסדות חינוך, ואם לא, מה העלות התקציבית של השתתפות המשרד

ולדימיר בליאק:  תודה רבה

משה גפני: תודה רבה

משה גפני:  אני מבקש שתשיבו על השאלות

חמד עמאר: אני אשאל אחרי זה על הנושאים האחרים

משה גפני: אין אחרי זה

משה גפני:  אני רוצה לסיים

ולדימיר בליאק: אבל יכול להיות שיהיו לנו שאלות המשך

חמד עמאר: תן לי לסיים

חמד עמאר:  אני שאלתי רק על שני הסעיפים הראשונים

משה גפני: בבקשה

משה גפני:  שאלה

חמד עמאר: לגבי הרשות להגנת עדים, אני יכול לקבל קצת פירוט על הרשות להגנת עדים? כמה עדים היום אצלנו מאובטחים?      

ולדימיר בליאק: מה השמות?     

חמד עמאר: מהי העלות לאבטח עד אחד?      

ינון אזולאי: זה תלוי, חמד, אני אענה לך אחר כך, לא לפרוטוקול

חמד עמאר: לא, אני רוצה לשמוע ממנו

משה גפני: בסדר

משה גפני:  מה שאתם יכולים לענות, בבקשה

חמד עמאר: חברים, אני שואל אתכם שאלה שמאוד נוגעת לדבר

חמד עמאר:  קודם כול, אני רוצה באמת לברך את השוטרים

משה גפני: לפני שאתה מברך, עם כל הכבוד, תעצור דקה

משה גפני:  אני מבקש, מכיוון שליאור הוא אח של לירז, שהיא עובדת כאן בוועדת הכספים - - -     

חמד עמאר: בגלל שהיא עובדת אצלנו אנחנו לא נעמיס עליך שאלות

משה גפני: אתה מעמיס? אני המעמיס

משה גפני:  על כל פנים, אני רוצה לברך את חבלני המשטרה שבאו לכאן, את ליאור, את כל החברים שהגיעו, שהם עושים עבודת קודש בעניין הזה של חבלני המשטרה

משה גפני:  אנחנו בוועדת הכספים, כאן לא קופצים על שולחנות, כאן זה מסודר, פה יש כסף פשוט

משה גפני:  אז אני מברך אתכם על זה שהגעתם לכאן, ברוכים הבאים

משה גפני:  בבקשה, חמד

חמד עמאר: הרשות להגנת עדים – אני יודע שלא אליכם צריך להפנות את השאלה – אבל ראיתי תחקיר שהיה באחד הערוצים בטלוויזיה על מישהו מטמרה שלא הסכים לשלם דמי פרוטקשן וירו לו ברגל

חמד עמאר:  הסיפור שלו כבר יצא וצץ והוא מאוים ברצח

חמד עמאר:  האם אחד כזה נכנס להגנה ואם דבר כזה גם מתוקצב בדברים האלה ברשות להגנת עדים?     יש לי עוד שאלות על הכבאות

חמד עמאר:  הובטח בזמנו להקים תחנת כבאות בבית ג'אן, שתיתן שירות לבית ג'אן, פקיעין, חורפיש

חמד עמאר:  אנחנו יודעים את המרחק מכרמיאל, עד שמגיעים משם הבית יישרף ומי שבתוכו יישרף ולא יגיע אף אחד לשם

חמד עמאר:  התחנה שהובטחה בבית ג'אן, האם היא תוקצבה ובאיזה שנה נהיה בחניכת תחנת כיבוי אש?     שאלה אחרונה לגבי בתי סוהר

חמד עמאר:  האם אחרי הבריחה שהייתה מכלא שאטה - - -	     

אהרן הראל: גלבוע

אהרן הראל:  זה צמוד לשיטה

חמד עמאר: זה ביחד

חמד עמאר:  אתם יודעים להבדיל, אנחנו לא יודעים להבדיל בין אחד לשני

חמד עמאר:  האם הכלים הטכנולוגיים שאתם מדברים עליהם בשירות בתי הסוהר גם כוללים מניעת בריחה, שלא יהיה לנו אותו מצב? כי אתה יודע את המצב אליו נכנסה המדינה אחרי הבריחה של האסירים

חמד עמאר:  אם אתה יכול לתת לנו הסבר על הנושא הזה וכמה תקציב מושקע בכל הכלים הטכנולוגיים החדשים

משה גפני: תודה רבה

משה גפני:  חבר הכנסת סולומון, בבקשה

משה סולומון: שתי שאלות

משה סולומון:  בסעיף 2, בסעיף ב, הזמנות עבור הקמת המוקד, אכיפת מגבלות הקורונה

משה סולומון:  אני שואל מה קורה עם ציוד הרכש שנעשה בתקופה הזאת, האם יש בזה שימוש

משה סולומון:  אני מבין שיש פה יתרה, השאלה אם ממשיכים עם זה או עוצרים את זה

משה סולומון:       דבר נוסף, בסעיף 4 יש סיפור השכר

משה סולומון:  אני מבין שיש אתגרים כאלה ואחרים

משה סולומון:  האם יש איזשהו מתווה לשכר, וביחס לכבאים, בכלל כל סוגיית השכר אצלכם, יש מתווה חדש? יש איזשהן הסכמות?     

משה גפני: תודה רבה

משה גפני:  אני מבקש לענות על כל השאלות

עידו חי: אני רק אגיד שרוב רובן של השאלות זה באמת סוגיות מדיניות פנים של המשרד עצמו ולכן אני אעביר את המיקרופון

משה גפני: תגיד כל מה שאתה יכול וחייב להגיד

יצחק פינדרוס: יש בג"ץ בכלל עכשיו, מי יכול להחליט על המדיניות, האם השר או המשטרה, זה מסובך

עידו חי: אני מעביר את רשות הדיבור לנציגי המשרד

חמד עמאר: הוויכוח לא מי יחליט על המדיניות

חמד עמאר:  אין ויכוח כזה

משה גפני: לגבי המדיניות של המשטרה וכל העניין הזה, נעביר את זה לוועדת החוקה

משה גפני:  בבקשה

ולדימיר בליאק: היא עמוסה

ליאור נוריאל: בשמחה

ליאור נוריאל:  היו הרבה שאלות, נשתדל לענות על כולן בצורה טובה

ליאור נוריאל:  ליאור נוריאל, סגן ראש אגף תקציבים במשרד לביטחון לאומי

ליאור נוריאל:       תוכנית 075001, שכר במשרד לביטחון לאומי, מדובר ב-190,000 יתרות של התקשרויות בנושא בנות שירות

ליאור נוריאל:  בנות שירות זה הזמנה שנתית, יש חשבוניות סוף שנה שמגיעות בשנה העוקבת

ליאור נוריאל:  מדובר בזה

ליאור נוריאל:  מבחינת פקחים

ולדימיר בליאק: אגף הרישוי

חמד עמאר: שאלנו אותו הרבה על אגף הרישוי

ליאור נוריאל: נעבור אחד אחד, רשמתי אותן

משה גפני: חמד, אתה לא היחיד ששאלת

משה גפני:  הוא עונה על הכול, אני ביקשתי מהם לענות על הכול, לתת תמונה כוללת

משה גפני:  בבקשה

ליאור נוריאל: מבחינת פעולות הפקחים, נשאלנו על שיטור עירוני

ליאור נוריאל:  מדובר במימון פקחים, השתתפות של המשרד במימון הפקחים ברשויות המקומיות

ולדימיר בליאק: של מוסדות חינוך?     

ליאור נוריאל: לא

ליאור נוריאל:  דיברנו על השיטור העירוני

ליאור נוריאל:  סדר גודל של מימון פקחים שנתי בשנת 22' עמד על כ-30 מיליון

ולדימיר בליאק: זה עולה השנה?     

ליאור נוריאל: השנה מתוכננת הגדלה של יחידות שיטור עירוני

ליאור נוריאל:  ככל הנראה תהיה שם הגדלה, כן

ליאור נוריאל:       מבחינת האגף לכלי ירייה, אני לא זוכר באופן מדויק את מספר התקנים שיש שם כי זה חלק מסך התקנים הכולל של המשרד

ליאור נוריאל:  למיטב זכרוני, מדובר שם באזור של 70 תקני כוח אדם

ולדימיר בליאק: 70 משרות רק באגף הזה?     

ליאור נוריאל: כן

ליאור נוריאל:  זה אגף בפריסה ארצית

ליאור נוריאל:  זה מערך ארצי

אימאן ח'טיב יאסין: השאלה שלי הייתה למה זה ישומש

ליאור נוריאל: נעבור על הכול

אימאן ח'טיב יאסין: בסוגיה הזאת אתה סיימת את התשובה שלך לגבי כלי ירייה

ליאור נוריאל: לא, היו עוד שאלות

ליאור נוריאל:  נעבור אחת אחת

אימאן ח'טיב יאסין: לגבי כלי ירייה, השאלה שלי הייתה למה ישמשו כלי הירייה האלה

אימאן ח'טיב יאסין:  אתם מוציאים רישיונות

אימאן ח'טיב יאסין:  לאיזה אנשים? לאיזו מטרה?      

ליאור נוריאל: כלי ירייה מוצאים בהתאם לבקשות

ליאור נוריאל:  אזרחים מבקשים רישיון לכלי ירייה

אימאן ח'טיב יאסין: 200,000 רישיונות בשנה אחת?     

ליאור נוריאל: אני לא יודע להתייחס ל-200,000 רישיונות

ליאור נוריאל:  האגף דן בבקשות רבות

אימאן ח'טיב יאסין: אתה אומר 200,000 רישיונות

ליאור נוריאל: אני לא אמרתי 200,000 רישיונות

חמד עמאר: השר אמר

ליאור נוריאל: אוקיי

ליאור נוריאל:  אני מאמין לכם, הכול בסדר

ליאור נוריאל:  יש גל די גדול של בקשות נשק בשנה האחרונה

ליאור נוריאל:  האגף בוחן את הבקשות, בוחן אותן בהתאם לקריטריונים, ובהתאם לכך ניתנים רישיונות

אימאן ח'טיב יאסין: נוכל לקבל חלוקה לאן הרישיונות האלה חולקו, באיזה אזורים?     

ליאור נוריאל: בשמחה

ליאור נוריאל:  זה משהו שנצטרך כמובן לבחון ולהשיב תשובה לוועדה

ולדימיר בליאק: וכמה רישיונות ניתנו מתחילת השנה

חמד עמאר: וכמה התקציב של 22' לעומת 23', לאותו אגף

חמד עמאר:  זו נקודה מאוד חשובה כי מדיניות השר, הוא רוצה לחלק הרבה רישיונות

ליאור נוריאל: בשנת 23', במסגרת התעצמות ל-23', 24', יש הגדלה של האגף

חמד עמאר: יש לך מספרים?      

ליאור נוריאל: נעביר אותם

חמד עמאר: אני מציע, אם אתה מגיע לכאן, להגיע גם עם התקציב של 22' - - -     

משה גפני: רבותיי, לא, הוא לא צריך

משה גפני:  חמד, אתה שלחת לפה גם אנשים

משה גפני:  עם כל הכבוד, הוא צריך לבוא עם נתונים של כל המשרד? ביקשנו את זה פעם? הלאה

משה גפני:  אני מבקש שתעביר לוועדה את הנתונים שאתה יכול להעביר בבקשה

ליאור נוריאל: בשמחה

ליאור נוריאל:  מבחינת קווי חיץ, מדובר בתוכנית לאומית שמבצעת את קווי החציצה בין יישובים שהם ברמת סיכון לשרפות

ולדימיר בליאק: כלומר? מה זה אומר?      

ליאור נוריאל: יש יישובים שנמצאים בקרבת יערות

ולדימיר בליאק: תן לי דוגמה

אימאן ח'טיב יאסין: אפשר לקבל רשימה של היישובים?      

ליאור נוריאל: כן, בהחלט

ליאור נוריאל:  כל שנה יש יישובים ספציפיים

אימאן ח'טיב יאסין: אוקיי

אימאן ח'טיב יאסין:  נשמח לקבל רשימה

ולדימיר בליאק: זה משתנה? המפה משתנה משנה לשנה או שזה אותם יישובים?     

ליאור נוריאל: זה לא אותם יישובים

ליאור נוריאל:  יש תוכנית שכל שנה מגובשת מול רשות מקומית ספציפית

ליאור נוריאל:  שנה שעברה זה היה מול חיפה

ולדימיר בליאק: מי מאשר אותה?      

ליאור נוריאל: יש ועדה במשרד

ולדימיר בליאק: ועדה במשרד שלכם

ליאור נוריאל: כן

אימאן ח'טיב יאסין: אפשר לקבל את הרשימה ואת הקריטריונים, איך קובעים יישוב זה כן ויישוב זה לא?     

ולדימיר בליאק: ואז מה קורה? איך זה מתבצע בפועל? זה אמצעי פיזי? טכנולוגי?     

ליאור נוריאל: לא, זה לא אמצעי טכנולוגי

ליאור נוריאל:  אם נפשט את העניין, זה גיזום של היערות עד לקו שלא מסכן את היישוב

חמד עמאר: שהאש לא תעבור ממקום למקום

משה גפני: הלאה

משה גפני:  ולדימיר, עם כל הכבוד, אתם רוצים לעשות פיליבסטר? אני לא מסכים לזה

משה גפני:  שאלתם שאלות, תאפשרו לו לענות

אימאן ח'טיב יאסין: כבוד היושב בראש, אני שואלת שאלות עקרוניות

משה גפני: עוד מעט תתחילו לשאול מתי נברא העולם, וזה בסדר, אבל לא עכשיו

חמד עמאר: גפני, אתה מכיר, אני נגד התפיסה של פיליבסטר ואתה מכיר אותי

משה גפני: נכון

משה גפני:  הלאה

משה גפני:  אני מבקש שהוא יענה על השאלות

אימאן ח'טיב יאסין: כבוד היושב בראש, אנחנו ביקשנו שיביא רשימה וקריטריונים איך קובעים

משה גפני: אני בעד

משה גפני:  אני אמרתי לו, תביא רשימה, אנחנו נעביר את זה לכל החברים ונעביר לך

אימאן ח'טיב יאסין: אוקיי

אימאן ח'טיב יאסין:  אז זה לא פיליבסטר

אימאן ח'טיב יאסין:  זה שאלות ענייניות

ליאור נוריאל: נשאלנו על הרשות להגנת עדים

ליאור נוריאל:  אני לא אוכל לפרט עלויות של אבטחה באופן ספציפי

ליאור נוריאל:  מבחינת המאוים, נקודתית שאלת, יש פרמטרים מאוד ברורים

ליאור נוריאל:  גם, מפאת החיסיון של האירוע לא נוכל לפרט יותר מדי

חמד עמאר: איזה חיסיון? היה תחקיר בטלוויזיה

ליאור נוריאל: לא

ליאור נוריאל:  אני מדבר על הקריטריונים

חמד עמאר: הראו את השיחה שלו עם זה שמבקש ממנו את הכסף

משה גפני: תודה רבה

משה גפני:  תמשיך הלאה

ליאור נוריאל: נשאלנו שאלות - -      

ולדימיר בליאק: תחנות כיבוי אש

ליאור נוריאל: - - בנושא כבאות

ליאור נוריאל:  יש לנו נציגת כבאות, היא תוכל להתייחס יותר נקודתית

משה גפני: בבקשה

דב יוסף: שלום לכולם

דב יוסף:  נטאלי, רמ"ד תקציבים, כבאות

דב יוסף:  נתחיל קודם כול עם הטייסת, נשאלה שאלה

דב יוסף:  כיום יש לנו 14 מטוסים מטעם המשטרה שהם מחויבים להפעלה גם של הכבאות

ולדימיר בליאק: שזה הסופרטנקר המפורסם?     

דב יוסף: הם נותנים מענה אבל אני כן אומר שכרגע בשיח מול רוה"מ, המל"ל וגורמים נוספים לרכישת בלאק הוקים, כרגע זה בבחינה

אימאן ח'טיב יאסין: מה זה בלאק הוקים? שנבין

ליאור נוריאל: זה מסוק

דב יוסף: סוג של מסוק כיבוי

אימאן ח'טיב יאסין: מה המיוחד בו?      

חמד עמאר: כמה הוא יכול לשאת?      

דב יוסף: אני אוכל לבדוק את כל הפרטים מבחינת התחולה המבצעית

דב יוסף:  אין ספק שהוא נותן מענה

דב יוסף:       נשאלנו לגבי תחנות כיבוי

דב יוסף:  אנחנו עכשיו בדיוק מסיימים לבנות בערבה ועילוט, פתיחת התחנות כבר קורית בחודש הקרוב

דב יוסף:  בנינו גם בחורה וצור באהר

דב יוסף:  לגבי בית ג'אן, מכיוון שזה במגזר הדרוזי, ניסינו להכניס את זה בהחלטת הממשלה 550 אך לא הצלחנו

דב יוסף:  אנחנו מחפשים את המשאבים

חמד עמאר: יש החלטת ממשלה על הדרוזים

חמד עמאר:  לא דיברתם איתם, אני הכנתי אותה

ינון אזולאי: היא אומרת שלא הצליחו להכניס

ינון אזולאי:  היא ענתה בדיוק לפני ששאלת

ינון אזולאי:  ידעה מה אתה הולך לשאול, היא אמרה שלא הצליחו להכניס והם מחפשים דרך אחרת עכשיו להכניס את זה

דב יוסף: אני כן יכולה למסור שאנחנו בשיתוף פעולה מחפשים גם קרקע, אנחנו מבינים את החשיבות שם

דב יוסף:  יש שם חשיבות מבצעית מאוד גדולה, זה בעדיפות עליונה מבחינתנו

דב יוסף:  החלטה 550, מעבר לתחנות כיבוי שכבר ציינתי - - -     

חמד עמאר: 550 לא נוגעת למגזר הדרוזי

דב יוסף: אני יודעת, זה החברה הערבית

חמד עמאר: יש תוכנית נפרדת למגזר הדרוזי

דב יוסף: אני מכירה אבל שאלת על תחנות כיבוי

משה גפני: אולי אתה תשיב על השאלות?     

חמד עמאר: אתה יודע מה, הצעה מאוד טובה, אני אעבור לצד השני

משה גפני: יש עדיפות מיוחדת לנושא שהעלה חבר הכנסת חמד עמר

דב יוסף: חד-משמעית

חמד עמאר: בבית ג'אן זה באמת עדיפות מיוחדת, המיקום

דב יוסף: בבית ג'אן, חד-משמעית זה חשיבות עליונה, גם מבחינת הכבאות, זמני התגובה

אימאן ח'טיב יאסין: אני רוצה לשאול כמה בקשות יש לכם ביישובים הערביים להקמת תחנות כיבוי אש ומה היחס בין מה שבאמת נתתם מענה לבין מה שצריך

דב יוסף: אנחנו עכשיו במסגרת החלטה 550 לחברה הערבית מקדמים כבר השנה שלוש תחנות – בטמרה, כפר כנא וערערה

דב יוסף:  אנחנו כבר איתרנו שם קרקעות, רכשנו אותן ואנחנו בעצם מתקדמים כבר לתכנון ובנייה

ולדימיר בליאק: מה עלות תחנה כזאת?     

אימאן ח'טיב יאסין: כמה בקשות? כמה דרישה יש?     

דב יוסף: התחנות הבאות שמתוכננות זה באום אל פחם, טירה, כפר מנדא, טייבה וכפר קאסם, מעבר לתחנות שגם ציינתי, כל זה תוכנית רב-שנתית

משה גפני: תודה רבה

משה גפני:  רבותיי, אני עובר להצבעה

ולדימיר בליאק: מה הצבעה? לא, לא קיבלנו - - -     

חמד עמאר: התייעצות סיעתית

משה גפני: אני עובר להצבעה

חמד עמאר: התייעצות סיעתית, אדוני היושב-ראש

ולדימיר בליאק: התייעצות סיעתית

אימאן ח'טיב יאסין: לא קיבלנו תשובה לגבי טכנולוגיה

משה גפני: הצבעה ב-10:39

ולדימיר בליאק: רגע, אז בשביל מה אנחנו שואלים שאלות?     

משה גפני: אתם לא חייבים

ולדימיר בליאק: אבל אנחנו לא מקבלים תשובות

משה גפני: הם יושבים פה ועונים כבר חצי שעה

אימאן ח'טיב יאסין: כבוד היושב-ראש, לא קיבלנו לגבי אמצעים טכנולוגיים

ולדימיר בליאק: אז בשביל מה לשאול שאלות?      

חמד עמאר: אנחנו מעבירים כמעט מיליארד שקל משנה לשנה בלי לדעת את הכול?     

ולדימיר בליאק: אז תגיד לא

משה גפני: חבר'ה, הכול בסדר

ולדימיר בליאק: אז תגיד לי מראש - -     

משה גפני: אני לא אומר מראש

ולדימיר בליאק: - - שאני שואל שאלות ואני לא אקבל תשובות

משה גפני: מה שהם ענו, הם ענו כאן

ולדימיר בליאק: מה זה הדבר הזה?     

משה גפני: אז אני עונה לך

ולדימיר בליאק: אז תענה לי

משה גפני: אתה יכול להירגע?     

ולדימיר בליאק: לא

משה גפני: הם עונים פה כבר כמעט חצי שעה על השאלות

משה גפני:  יש דברים שאין להם תשובות

משה גפני:  ביקשתי מהם, וגם אתם ביקשתם, אבל אני מבקש מהם שיביאו את הנתונים שאין להם כאן

ולדימיר בליאק: אבל הם לא אמרו שאין נתונים

ולדימיר בליאק:  הם פשוט לא הגיעו לתשובה

משה גפני: על מה הם לא הגיעו?      

אימאן ח'טיב יאסין: כלים טכנולוגיים, למשל

ולדימיר בליאק: אני שאלתי לפחות שבע שאלות שלא קיבלתי עליהן תשובות

משה גפני: בבקשה, תגיד את השאלות, הם יענו

ולדימיר בליאק: מחדש?     

משה גפני: כן

ולדימיר בליאק: אין לי בעיה

ולדימיר בליאק:  בבקשה

ינון אזולאי: ב-10:39 אתה בהתייעצות סיעתית

אחמד טיבי: בסדר, אבל בינתיים הוא יגיד

חמד עמאר: לא, אנחנו לא בהתייעצות סיעתית

ולדימיר בליאק: לא בהתייעצות סיעתית

ינון אזולאי: אתה ביקשת

ולדימיר בליאק: לא, אל תעשה ממני צחוק

חמד עמאר: אני ביקשתי, אבל אני רוצה לשמוע את השאלות

חמד עמאר:  ברגע שהוא יסיים נצא להתייעצות סיעתית

משה גפני: חמד, מספיק

משה גפני:  תגיד בקצרה, ולדימיר

משה גפני: אז אין התייעצות

משה גפני:  אנחנו עדיין בישיבה

ולדימיר בליאק: תוכנית 077002, האם מדובר בהכשרה של הסוהרים? איזה תוכניות תעסוקה ושיקום אסירים קיימות ובאיזה פרויקטים טכנולוגיים?      

משה גפני: אתם רשמתם את השאלות האלה? אני מבקש להשיב עליהן

ולדימיר בליאק: תוכנית 078002 - - -     

משה גפני: ולדימיר, הם משיבים

משה גפני:  לא, אל תחזור

ולדימיר בליאק: לא סיימתי

משה גפני: אבל אם הם יודעים, שהם ישיבו על השאלות

ולדימיר בליאק: בבקשה

אהרן הראל: בוקר טוב, אהרון בראל, ענף תקציבים, שב"ס

חמד עמאר: יש ענף נפרד בין המשטרה לשירות בתי הסוהר?     

דב יוסף: כן

משה גפני: אוקיי

משה גפני:  להשיב בבקשה

אהרן הראל: לגבי השאלה שלך, אדוני

אהרן הראל:  התוכנית של הקניות שלנו כוללת הכשרה של סוהרים, כמובן גם הכשרה של אסירים

אהרן הראל:  התכוונת לגבי שיקום, אז כמובן כל הנושא של שירותי השכלה, כל הנושא של תעסוקה של אסירים, להכשיר אסירים לעולם, להוציא אותם החוצה, אם זה כל מיני קורסים שעושים כדי שהם לא יחזרו חזרה, כמובן שזה כלול בתוכניות שלנו וזה חלק מהתוכנית

ולדימיר בליאק: שאלתי על פרויקטים טכנולוגיים

אהרן הראל: אני אחבר את שתי השאלות כי זה נוגע לפרויקטים טכנולוגיים

אהרן הראל:  בעקבות בריחה מבית סוהר גלבוע, כמובן הנציבה לקחה את זה כפרויקט ואנחנו בעיצומה של מהפכה טכנולוגית

אהרן הראל:  אחד הפרויקטים הגדולים, אנחנו באמצע גילוי ומילוי של חללים

אהרן הראל:  כמו שאתם מבינים, הם ברחו כתוצאה מזה שלמטה היה איזשהו חלל, אנחנו כרגע עוסקים בגילוי ומילוי של חללים, גילוי של רחפנים באוויר, אנחנו מאחדים כל מיני משל"טים כדי לתת שליטה יותר טובה בעקבות אירועים כאלה

אהרן הראל:  אנחנו מקימים חוות שרתים חדשה כדי לתת מענה לטכנולוגיה

אהרן הראל:       אנחנו עושים יומן ממוחשב

אהרן הראל:  כל בן אדם שנכנס ויוצא או כל פעולה שנעשית בבית סוהר הייתה נעשית ביד

אהרן הראל:  היום יש לנו פרויקט של יומן ממוחשב, הכול נעשה באופן דיגיטלי, הזיהוי נעשה באמצעות מסופנים, פעם זה היה בספרים

אהרן הראל:  יש עוד עשרות פרויקטים, אנחנו בעיצומה של מהפכה

אחמד טיבי: כל זה במסגרת ה-9 מיליארד שקל ששמענו עליהם או תוספת?     

אימאן ח'טיב יאסין: לא

אימאן ח'טיב יאסין:  9 מיליארד אין

ולדימיר בליאק: אין 9 מיליארד

אחמד טיבי: אבל למה התקשורת כל הזמן מדברת? אני שמעתי הרבה 9 מיליארד

חמד עמאר: חבר הכנסת אחמד טיבי, אתה יכול לתת לי הסבר על ה-9 מיליארד?      

אחמד טיבי: אם היושב-ראש ירשה, יש הסבר, אבל כל הזמן יש לי טיניטוס, זמזומים – 9 מיליארד, 9 מיליארד, 9 מיליארד

חמד עמאר: אבל איפה?     

אחמד טיבי: אבל הנה אני שואל

אחמד טיבי:  אנחנו ועדת כספים

אחמד טיבי:  עכשיו זה ביטחון לאומי?      

משה גפני: התשובה לא

קריאות: - - -     

משה גפני: התשובה לא

משה גפני:  מה שאנחנו דנים עכשיו, אנחנו דנים על עודפים משנה שעברה

אחמד טיבי: אז זה הופך להיות כמה? 11? 20 מיליארד?      

משה גפני: ה-9 מיליארד שעליהם אתה מדבר אמור להגיע בהעברה לכאן לוועדה

אחמד טיבי: ועוד לא הגיע

קריאות: - - -     

משה סולומון: שיטפלו באלימות, במשילות, גם בחברה הערבית

משה סולומון:  בעזרת השם

חמד עמאר: יש לכם עדיין שוטרות, חיילות בסדיר בשירות בתי הסוהר?      

ולדימיר בליאק: נשארה לי שאלה אחת, לגבי עלות האבטחה במוסדות חינוך

אחמד טיבי: תאמין לי, הטיפול באלימות בחברה הערבית הוא לא רק בגלל היעדר תקציב

משה סולומון: אתה צודק, אבל גם

משה גפני: בבקשה

משה גפני:  עלות האבטחה במוסדות חינוך הוא שאל

אימאן ח'טיב יאסין: בגלל תפיסה מעוותת

ולדימיר בליאק: בכמה המשרד משתתף? אני חשבתי שהרשויות המקומיות מאבטחות

ולדימיר בליאק:  התוכנית האחרונה, מספר 10

רפ"ק יהודה כדורי: אני אשמח להתייחס

רפ"ק יהודה כדורי:  יהודה כדורי מאגף תכנון במשטרה

רפ"ק יהודה כדורי:  העלות של אבטחת מוסדות חינוך יושבת במשטרה

ולדימיר בליאק: כמשטרה?     

רפ"ק יהודה כדורי: כן

רפ"ק יהודה כדורי:  אנחנו מעבירים את התקציב לרשויות המקומיות, והרשויות המקומיות משלמות את השכר של אותם מאבטחים

ולדימיר בליאק: אז מאה אחוז יושב במשטרה?     

רפ"ק יהודה כדורי: כן

רפ"ק יהודה כדורי:  יש איזושהי השתתפות קטנה ממשרד החינוך שאנחנו מקבלים

ולדימיר בליאק: ממשרד החינוך, לא של הרשויות

רפ"ק יהודה כדורי: כן

ליאור נוריאל: אני אדייק את הדברים

ליאור נוריאל:  המשטרה בעצם משתתפת, זה לא העלות המלאה של מימון הפקחים

ליאור נוריאל:  יש חלק שמממנת הרשות המקומית

חמד עמאר: הרשות המקומית מממנת חלק

חמד עמאר:  כמה אחוזים? אתה יכול לתת לנו באחוזים כמה המשרד לביטחון פנים, כמה משרד החינוך?     

ליאור נוריאל: למיטב זכרוני, ההשתתפות המשטרתית היא כ-67%

חמד עמאר: והשאר זה הרשות ומשרד החינוך?     

ליאור נוריאל: משרד החינוך זה השתתפות בנתח המשטרתי כי באופן מסורתי זה ישב במשרד החינוך בעבר, זה עבר אלינו

חמד עמאר: ורשויות חלשות שלא יכולות לתת את ה-33%, מה עושים איתן?     

ליאור נוריאל: הרשויות מאבטחות

ליאור נוריאל:  לא ידוע לנו על בעיות כאלה

ולדימיר בליאק: בסדר

ולדימיר בליאק:  אפשר להצביע

משה סולומון: לא, אני לא קיבלתי תשובה מה קורה עם השכר של הכבאים

דב יוסף: סליחה, מה השאלה?      

משה סולומון: שאלתי קודם על הסוגיה של שכר הכבאים

אחמד טיבי: סולומון, אתה מפלגת שלטון, אתה צריך לדעת

משה סולומון: אני שואל, כן

חמד עמאר: למה אתה עושה פיליבסטר? בואו נצביע

משה סולומון: מסתבר שגם אני לא מכיר

משה סולומון:  אתה רואה, לא רק אתה לא יודע

קריאות: - - -     

ולדימיר בליאק: בואו נעביר את הכסף למשטרה

ולדימיר בליאק:  די למשוך את הזמן, בואו נצביע

משה סולומון: זה בעיה פה לשמוע

משה סולומון:  אמרתי כאן ביחס לסעיף 4 כשדיברנו על השכר

אחמד טיבי: הזמן עובר, חבר'ה, יש מליאה

אחמד טיבי:  בואו נצביע וזהו

ולדימיר בליאק: אתם מייבשים את המשטרה

משה סולומון: אני שואל, בסעיף 4 - -     

אחמד טיבי: למה לא מצביעים?     

משה סולומון: - - תוכנית 076001 - - -     

אחמד טיבי: למה לא מצביעים? למה לא מצביעים?      

חמד עמאר: גפני, אני מוריד את ההתייעצות הסיעתית ואני מבקש להצביע

חמד עמאר:  אני לא מרשה לו לשאול

משה סולומון: חבר הכנסת טיבי, אני רוצה לשאול שאלה

משה סולומון:  זה לא מכובד

חמד עמאר: אל תשאל עכשיו, אנחנו עכשיו מצביעים

אחמד טיבי: אתה ממפלגת שלטון

אחמד טיבי:  אתה מפלגת שר האוצר

אחמד טיבי:  אתה שואל?      

משה סולומון: סעיף 4 - - -     

חמד עמאר: אתה עושה פיליבסטר?     

משה סולומון: שנייה, אולי נמתין להם

אחמד טיבי: אתם עושים פיליבסטר כדי למנוע מהכנסת להצביע? נושא חשוב, צריך להצביע עכשיו

משה סולומון: זה מה שאתם עושים

משה סולומון:  רצינו להצביע עד עכשיו ולא הצביעו, אבל יש לי הבהרה ושאלה

משה סולומון:  סעיף 4, תוכנית 076001, מדובר שם על שכר

משה סולומון:  ואני שואל, אני יודע שיש איזשהם אתגרים ביחס למתווה של שכר הסוהרים וכן הלאה

משה סולומון:  האם יש איזשהן חדשות בעניין? האם יש שינויים?      

קריאות: - - -     

אחמד טיבי: בעצם לא צריך להצביע

אחמד טיבי:  צריך לשמוע אותך

ולדימיר בליאק: התייעצות סיעתית

משה גפני: מי בעד?      

ולדימיר בליאק: התייעצות סיעתית

משה גפני: לא, אין דבר כזה

ולדימיר בליאק: התייעצות סיעתית

ולדימיר בליאק:  מה אין דבר כזה?      

משה גפני: אתם אמרתם להצביע

ולדימיר בליאק: לא, לא

ולדימיר בליאק:  לא

ולדימיר בליאק:  התייעצות סיעתית

קריאות: - - -     

חמד עמאר: התייעצות סיעתית

חמד עמאר:  היועצת המשפטית, אנחנו יכולים לקבל התייעצות סיעתית?     

קריאות: - - -     

ולדימיר בליאק: אני מבקש מהיועצת המשפטית

ולדימיר בליאק:  אנחנו ביקשנו התייעצות סיעתית

משה גפני: תגידי, אני אעשה מה שאת אומרת

משה גפני:  הם ביקשו להצביע

שולמית אלוני: חמש דקות

חמד עמאר: אבל אתה משכת את הזמן

משה סולומון: אני ביקשתי שאלה

חמד עמאר: אתה משכת את הזמן, לא אנחנו

אחמד טיבי: סליחה, יש פה חבר כנסת חדש

אחמד טיבי:  הוא רוצה לשאול

אחמד טיבי:  תנו לסולומון לשאול

משה גפני: ההצבעה ב-10:48

משה סולומון: אחמד טיבי, הרבה שנים לא קראו לי עולה חדש, אבל הנה, אני חדש

אחמד טיבי: לא

אחמד טיבי:  ח"כ חדש

משה גפני: ההצבעה ב-10:48

משה גפני:  אני אומר לכם, אני קיבלתי את מה שהיועצות המשפטיות אמרו אבל אתם יושבים פה, כולם שמעו את זה, גם חבר הכנסת טיבי אמר לכם וקיבלתם, שצריך להצביע

משה גפני:  ואני לא אמרתי אין הצבעה

קריאות: - - -     

אחמד טיבי: אבל משכת

יצחק פינדרוס: ב-10:34 הוא הכריז על התייעצות סיעתית

משה גפני: 10:48 הצבעה

משה גפני: מי בעד אישור הפנייה, ירים את ידו

משה גפני: בעד – 7 

משה גפני: אושר

משה גפני: הפנייה אושרה

משה גפני:  תודה רבה

ולדימיר בליאק: רוויזיה

משה גפני: תהיה רוויזיה, בעזרת השם

אחמד טיבי: גם אני מבקש רוויזיה

משה גפני: מצוין

משה גפני:  בקשה מספר 42001, אני מבקש עכשיו לא לעשות פיליבסטר, זה המשרד של גולדקנופ

יפתח עשהאל: יפתח עשהאל, אגף תקציבים

יפתח עשהאל:  פנייה של סעיף 42, סיוע שיכון, פנייה סך הכול 20

יפתח עשהאל: 430 מיליון שקלים לשתי תוכניות: 420101 – 7

יפתח עשהאל: 836 מיליון; 420301 – 12

יפתח עשהאל: 294 מיליון שקלים

משה גפני: שאלות

ולדימיר בליאק: קודם כול, כמה מענקי מחיר למשתכן ניתנו השנה?      

משה גפני: ולדימיר, אתה תבקש התייעצות סיעתית?     

ולדימיר בליאק: כן

משה גפני: אם לא, חשבתי אולי בכל זאת להעביר

משה גפני:  זה דבר טוב, התקנות, אבל נביא את זה ביום שני

משה גפני:  בבקשה

ולדימיר בליאק: כמה מענקי מחיר למשתכן ניתנו השנה? מה זה מענקי מעבר ולמי הם ניתנים? לאיזה ערים ניתנו המענקים של מחיר למשתכן השנה? ופחות או יותר החלוקה

ולדימיר בליאק:       לגבי התוכנית השנייה, 420301, אני אשמח אם אפשר קצת להרחיב במה מדובר ומה העלות הכוללת השנתית של עמלות ניהול הסיוע

ולדימיר בליאק:  תודה

יפתח עשהאל: אני ארחיב

יפתח עשהאל:  חלק מהשאלות אני אצטרך את המשרד

משה גפני: אימאן, את רצית לשאול בעניין של השיכון?      

אימאן ח'טיב יאסין: - - -     

משה גפני: בסדר

משה גפני:  תשובה

יפתח עשהאל: מחיר למשתכן, השנה בוצע כבר סך הכול של 40 מיליון מענקים למחיר למשתכן

ולדימיר בליאק: 40 מיליון?     

יפתח עשהאל: 40 מיליון ביצוע, זה השנה

יפתח עשהאל:  שנה שעברה, לשם השוואה, 160 מיליון

ולדימיר בליאק: שזה בעצם בהתאם לתכנון? זה יותר? פחות?      

יפתח עשהאל: זה די תואם

ולדימיר בליאק: בהתאם לתחזיות שלכם?     

יפתח עשהאל: בהתאם לתחזיות שלנו, כן

יפתח עשהאל:  לגבי רשימת ערים, אם למשרד יש פה אולי בשלוף, אבל לרוב זה משהו שכן נצטרך להעביר לאחר הדיון

ולדימיר בליאק: אני אשמח לקבל

יפתח עשהאל: אין בעיה

יפתח עשהאל:  ליזה ממשרד השיכון תעביר אחר כך במייל לוועדה את הרשימה

משה גפני: ולדימיר, מה ביקשת?     

ולדימיר בליאק: רשימת הערים של מחיר למשתכן, למי ניתנו מענקים

משה גפני: כן

משה גפני:  אם אפשר באמת להעביר לנו

משה גפני:  הלאה

יפתח עשהאל: לגבי השאלה האחרונה

ולדימיר בליאק: רגע

ולדימיר בליאק:  מה זה מענקי מעבר?      

יפתח עשהאל: משרד השיכון יוכל להרחיב

משה גפני: בבקשה

ליזה אליזבטה צ'סקיס: ליזה, משרד הבינוי

ליזה אליזבטה צ'סקיס:  המענקים מהעבר זה כל מיני תוכניות של משרד הבינוי שהיו בעבר

ליזה אליזבטה צ'סקיס:  לדוגמה, ההתנתקות, שעדיין יש אנשים – זה בשוליים – שמקבלים את מה שהם זכאים

ליזה אליזבטה צ'סקיס:  בגלל זה זה נקרא העבר

משה גפני: תודה רבה

משה גפני:  בבקשה, תגובה לולדימיר

יפתח עשהאל: עמלות הניהול זה ביצוע של סביבות 80 מיליון בשנה

ולדימיר בליאק: מה זה בעצם? מה המנגנון?     

יפתח עשהאל: עמלות ניהול הסיוע–  משרד השיכון והחשב הכללי, יש להם הסכמי התקשרות עם הבנקים

ולדימיר בליאק: במסגרת מחיר למשתכן?     

יפתח עשהאל: לא

יפתח עשהאל:  זה עמלות ניהול הסיוע, כל הסיוע בשכר דירה, הלוואות, כל הצד השיכוני של שיכון

ולדימיר בליאק: הבנתי

ולדימיר בליאק:  שזה כולל סיוע לעולים חדשים

יפתח עשהאל: בדיוק, גם נכלל בפנים

יפתח עשהאל:  המנגנון, מי שמבצע בפועל את הדברים האלה הם הבנקים

יפתח עשהאל:  יש להם על זה חלק מכך גם עמלות, גם מימון סבסוד הריבית וגם המרווחים

ולדימיר בליאק: 	זה לא רק עמלות? גם ריבית?     

יפתח עשהאל: הריבית היא בתוכנית הראשונה, אבל פה נכנס המרווחים והעמלות, שזה בפועל תשלום עמלה לבנק, וגם חברות שאנחנו מפעילים שמבצעות את ההתקשרות

ולדימיר בליאק: באילו סכומים מדובר?     

יפתח עשהאל: סכומים של בערך 80 מיליון שקלים בשנה

ולדימיר בליאק: זה לכל הבנקים?      

יפתח עשהאל: לכל הבנקים שבהתקשרות

יפתח עשהאל:  יש תחרות

משה גפני: תודה רבה

משה גפני:  אני עובר להצבעה

ולדימיר בליאק: התייעצות סיעתית

משה גפני: ההצבעה תהיה ב-10:57

משה סולומון: זו הזדמנות לפרגן לכם על המחיר למשתכן

משה סולומון:  אני מכיר רבים שהשתמשו בזה, גם היועץ שלי כאן זכה לקנות במחיר למשתכן

משה סולומון:  כל הכבוד

משה גפני: רבותיי, אני עובר להצבעה

משה גפני:  מי בעד אישור הפנייה של מענקי בינוי ושיכון, ירים את ידו

משה גפני:  מי נגד?     

משה גפני: בעד – 8 

משה גפני: אושר

משה גפני: הבקשה אושרה

ולדימיר בליאק: רוויזיה

משה גפני: בעזרת השם, אנחנו נעשה את שתי הרוויזיות, אנחנו נודיע חצי שעה קודם

משה גפני:  נראה מתי נעשה את זה

משה גפני:       תודה רבה

קריאות: - - -     

משה גפני: אני עושה הפסקה בוועדה

משה גפני:  אני אבקש מהיושב-ראש, יכול להיות שכן נצביע על הרוויזיות

משה גפני:  נראה גם מה הדחיפות של ההעברות האלה

ינון אזולאי: מה עכשיו?     

משה גפני: אין כלום

משה גפני:  דחיתי את התקנות ליום שני

קריאות: - - -     

משה גפני: המשרד להגנת הסביבה, אני מסיר את הרוויזיה

משה גפני:  26001

יצחק פינדרוס: גם המועצות הדתיות

משה גפני: גם המועצות הדתיות אני מסיר